Na temelju članka 39. Zakona o pomorskom dobru i morskim lukama (Narodne novine 83/23) i članka 31. Statuta Općine Konavle (Službeni glasnik Konavle br. 7/21 – pročišćeni tekst) Općinsko vijeće Općine Konavle na 26. sjednici održanoj \_\_\_\_\_. godine, donosi

**PLAN**

**upravljanja pomorskim dobrom na području Općine Konavle za razdoblje**

**2025. – 2029. godine**

**I. OPĆE ODREDBE**

**Članak 1.**

(1) Plan upravljanja pomorskim dobrom na području Općine Konavle za razdoblje 2025. – 2029. godine (u daljnjem tekstu: Plan upravljanja pomorskim dobrom) uređuje poslove redovnog upravljanja pomorskim dobrom na području Općine Konavle za propisano razdoblje.

(2) Općina Konavle (u daljnjem tekstu: Općina) upravlja pomorskim dobrom na svome području i održava ga u općoj upotrebi sukladno Planu upravljanja pomorskim dobrom.

(3) Upravljanje pomorskim dobrom podrazumijeva održavanje, unaprjeđenje, brigu o zaštiti pomorskog dobra u općoj upotrebi.

**Članak 2.**

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti tako da ne isključuju niti ograničavaju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

**Članak 3.**

(1) Pojam pomorskog dobra utvrđen je zakonom kojim se uređuje pomorsko dobro i morske luke (u daljnjem tekstu: Zakon).

(2) Izrazi koji se koriste u ovoj Odluci a imaju rodno značenje odnose se jednako na muški i ženski rod.

**Članak 4.**

Planom upravljanja pomorskim dobrom posebno se uređuju:

1. planirane aktivnosti na pomorskom dobru i prioritete njihove realizacije,
2. izvori sredstava za njihovu realizaciju,
3. plan održavanja pomorskog dobra u općoj upotrebi i dohranjivanja plaža,
4. plan gradnje na pomorskom dobru građevina koje ostaju u općoj upotrebi,
5. plan davanja dozvola na pomorskom dobru,
6. plan nadzora ovlaštenika dozvola na pomorskom dobru.

**II. PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

**Članak 5.**

Općina Konavle vodi brigu o redovnom upravljanju pomorskim dobrom što uključuje:

1. redovito održavanje i unaprjeđivanje pomorskog dobra u općoj upotrebi,
2. brigu o zaštiti i osiguravanju opće upotrebe pomorskog dobra,
3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje te uredbom ne smatraju građenjem, a ostaju u općoj upotrebi,
4. nadzor nad pomorskim dobrom u općoj upotrebi,
5. davanje dozvola na pomorskom dobru,
6. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske,
7. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru,
8. održavanje reda na pomorskom dobru u općoj upotrebi.

**Članak 6.**

Prioritet u realizaciji planiranih aktivnosti iz ove točke imaju aktivnosti kojima se osigurava nesmetani pristup pomorskom dobru, održavanje pomorskog dobra u smislu popravka oštećenih šetnica, kabina, tuševa, i sl., sprječavanje nezakonitog postupanja, odnosno samovlasno zauzeće, devastacija pomorskog dobra i nezakonito nasipavanje, te uklanjanje nezakonito izgrađenih građevina i drugih zahvata na pomorskom dobru.

**III. IZVORI SREDSTAVA ZA REALIZACIJU**

**Članak 7.**

(1) Sredstva za upravljanje pomorskim dobrom jesu:

1. sredstva od naknada za koncesije,
2. sredstva od naknada za posebnu upotrebu,
3. sredstva od naknada za dozvole na pomorskom dobru na području Općine,
4. sredstva iz proračuna Općine,
5. sredstva iz proračuna Dubrovačko-neretvanske županije,
6. sredstva iz državnog proračuna,
7. sredstva od novčanih kazni naplaćenih za prekršaje propisane Odlukom o redu na pomorskom dobru.

(2) U ostala sredstva Općine Konavle za upravljanjem pomorskim dobrom spadaju donacije, kapitalne pomoći RH i sredstva EU.

**IV. PLAN ODRŽAVANJA POMORSKOG DOBRA U OPĆOJ UPOTREBI I DOHRANJIVANJA PLAŽA**

**Članak 8.**

U razdoblju 2025. - 2029. godine planiraju se izvesti sljedeći radovi održavanja pomorskog dobra i dohrane plaža:

|  |  |  |
| --- | --- | --- |
| **POSLOVI ODRŽAVANJA POMORSKOG DOBRA** | **LOKACIJA** | **PLANIRANI IZNOS (€)** |
| Čišćenje i tekuće održavanje plaža | Gradska plaža Cavtat, Plaža ispod Ville Banac, Molunat, Prevlaka | 20.000,00 |
| Nabava komunalne i zaštitne opreme na plažama | Molunat, Cavtat | 20.000,00 |
| Dohrana plaža | Pasjača, Prevlaka, Molunat ispod kampa Monika,Gradska plaža Cavtat, Cavtat Rat, Plaža Žal  1. Plaža Pasjača – dohrana – 4.69 m3/m (ukupno 629 m3/134 m), čistog kamenog materijala iz okolnog područja jednakog sedimenta i sastava kao što je izvorni sastav plaže. Navedenim zahvatom ne planira se širenje područja ni površine plaže, nego isključivo zadržavanje (povrat u prvobitno stanje), koje je posljedica ekstremnih utjecaja valova i erozija u protekloj godini)  Lokacija Pasjača – mjesto dohrane označeno koordinatama, Y=649707, X=4709825. Predmetni zahvat (nakon odlaganja) reguliran je isključivo kroz prirodni proces utjecaja mora i razlaganje materijala prema prirodnim zakonitostima  Vrijeme dohrane – veljača – travanj, studeni – prosinac u vremenu trajanja ovog Plana.  2. Plaža Prevlaka – dohrana – 1.90 m3/m (ukupno 112 m3/59 m), čistog kamenog materijala iz okolnog područja jednakog sedimenta i sastava kao što je izvorni sastav plaže.  Navedenim zahvatom ne planira se širenje područja ni površine plaže, nego isključivo zadržavanje (povrat u prvobitno stanje), koje je posljedica ekstremnih utjecaja valova i erozija u protekloj godini)  Lokacija Prevlaka – mjesto dohrane označeno koordinatama, Y=649707, X=4709825  Predmetni zahvat (nakon odlaganja) reguliran je isključivo kroz prirodni proces utjecaja mora i razlaganje materijala prema prirodnim zakonitostima.  Vrijeme dohrane – veljača –travanj, studeni – prosinac u vremenu trajanja ovog Plana.  3. Plaža Žal– dohrana – 1.85 m3/m (ukupno 37 m3/19 m), čistog kamenog materijala iz okolnog područja jednakog sedimenta i sastava kao što je izvorni sastav plaže.  Navedenim zahvatom ne planira se širenje područja ni površine plaže, nego isključivo zadržavanje (povrat u prvobitno stanje), koje je posljedica ekstremnih utjecaja valova i erozija u protekloj godini).  Plaža Žal – mjesto dohrane označeno koordinatama,  Y=641608, X=4717654  Predmetni zahvat (nakon odlaganja) reguliran je isključivo kroz prirodni proces utjecaja mora i razlaganje materijala prema prirodnim zakonitostima.  Vrijeme dohrane – veljača –travanj, studeni – prosinac u vremenu trajanja ovog Plana.  4. Gradska plaža Cavtat – dohrana – 1.90 m3/m (ukupno 19 m3/10 m), čistog kamenog materijala iz okolnog područja jednakog sedimenta i sastava kao što je izvorni sastav plaže.  Navedenim zahvatom ne planira se širenje područja ni površine plaže, nego isključivo zadržavanje (povrat u prvobitno stanje), koje je posljedica ekstremnih utjecaja valova i erozija u protekloj godini).  Lokacija Gradska plaža Cavtat –  mjesto dohrane označeno  koordinatama, Y=665520,  X=4698352  Predmetni zahvat (nakon odlaganja) reguliran je isključivo kroz prirodni proces utjecaja mora i razlaganje materijala prema prirodnim zakonitostima.  Vrijeme dohrane – veljača –travanj, studeni – prosinac u vremenu trajanja ovog Plana. | 250.000,00 |
| **UKUPNO:** |  | **290.000,00** |

**Članak 9.**

(1) Zabranjeno je dohranjivanje plaža zemljanim materijalom, otpadom, iskopom i sl. Plaže se mogu dohranjivati samo prirodnim šljunkom i/ili pijeskom.

(2) Nije dozvoljeno godišnje dohranjivanje plaže s većom količinom od 0,35 kubnih metara po dužnom metru obale plaže.

**V. PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI**

**Članak 10.**

(1) Na pomorskom dobru mogu se graditi isključivo građevine koje ostaju u općoj upotrebi.

(2) U razdoblju 2025. - 2029. godine planira se izvođenje sljedećih radova na pomorskom dobru:

|  |  |  |
| --- | --- | --- |
| **PLAN ULAGANJA U POMORSKO DOBRO** | **MIKROLOKACIJSKA ULAGANJA** | **PLANIRANI IZNOS (€)** |
| Čišćenje i tekuće održavanje | Šetnica Rat | 10.000,00 |
| Sanacija kupališnih površina | Plaža Žal, Gradska plaža Cavtat, Mul ispod bivšeg hotela Makedonija, Mul ispod hotela Cavtat, Plaža ispod Dječje bolnice, Pomorsko dobro Molunat (k.č. 2192 k.o. Đurinići), Kupališne površine oko Šetnice Rat | 200.000,00 |
| Uređenje podzidnih suhozida i pristupnih staza | Šetnica Rat | 20.000,00 |
| Izrada dokumentacije za uređenje obale/privezišta | Plaža Žal, Gradska plaža Cavtat | 100.000,00 |
| **UKUPNO:** |  | **330.000,00** |

**VI. PLAN DAVANJA DOZVOLA NA POMORSKOM DOBRU**

**Članak 11.**

(1) Dozvola na pomorskom dobru je upravni akt kojim se ovlašteniku daje vremenski ograničeno pravo na obavljanje djelatnosti na pomorskom dobru, kojom se ne ograničava niti isključuje opća upotreba pomorskog dobra.

(2) Za obavljanje djelatnosti može služiti isključivo jednostavna građevina koja se prema propisima kojima se uređuje građenje ne smatra građenjem, izvedena u skladu s posebnim propisima kojima se uređuje zaštita prirode, prostornim planovima donesenim u skladu sa zakonom kojim se uređuje prostorno uređenje te podzakonskim aktom iz Zakona.

**Članak 12.**

(1) Dozvole na pomorskom dobru daju se na rok od dvije (2) do pet (5) godina.

(2) Iznimno od prethodnog stavka dozvole na pomorskom dobru se mogu dati i na kraći period, a maksimalno do dvadeset (20) dana za obavljanje privremene ili prigodne djelatnosti samo jednom u kalendarskoj godini (kulturne, komercijalne, sportske priredbe, snimanje komercijalnog programa i sl.), uz mogućnost ograničenja opće upotrebe u smislu ograđivanja i naplate ulaska.

**Članak 13.**

(1) Dozvola na pomorskom dobru može se dati gospodarskom subjektu koji je registriran za obavljanje gospodarske djelatnosti za koju je podnio ponudu na javnom natječaju.

(2) Dozvola na pomorskom dobru se može dati samo za obavljanje djelatnosti i korištenje pomorskog dobra manjeg značaja.

(3) Dozvola na pomorskom dobru ne može se dati ponuditelju koji je koristio pomorsko dobro bez valjane pravne osnove i/ili uzrokovao štetu na pomorskom dobru.

**Članak 14.**

Dozvola na pomorskom dobru može obuhvaćati više različitih djelatnosti i obuhvaćati više sredstava za obavljanje tih djelatnosti na istoj lokaciji, a za svaku djelatnost i sredstvo kojim se ta djelatnost obavlja, a koju sadržava dozvola početni iznos naknade određuje se sukladno odredbama Uredbe o vrstama djelatnosti i visini minimalne naknade za dodjelu dozvola na pomorskom dobra (Narodne novine 16/24) .

**Članak 15.**

(1) Na temelju dozvole na pomorskom dobru nije dozvoljeno građenje građevina.

(2) Dozvola na pomorskom dobru ne može se dati za obavljanje djelatnosti u građevini za gradnju koje je, sukladno propisima iz područja prostornoga uređenja i gradnje, potrebno ishoditi građevinsku dozvolu.

(3) Svi zahvati u prostoru moraju se provoditi u skladu s propisima iz područja prostornoga uređenja i gradnje.

**Članak 16.**

(1) Ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.

(2) Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga davatelj dozvole može na to ovlastiti.

(3) Zabrana iz prethodnog stavka se ne odnosi na najam, posudbu i sl. samih sredstava kojima se obavlja djelatnost iz dozvole na pomorskom dobru.

(4) Davatelj dozvole na pomorskom dobru dužan je brinuti se o tome da se pomorsko dobro koristi u opsegu i granicama utvrđenim u dozvoli na pomorskom dobru.

(5) Davatelj dozvole na pomorskom dobru dužan je osigurati da ovlaštenik dozvole na pomorskom dobru ne ograničava opću upotrebu pomorskog dobra.

(6) Ovlaštenik dozvole vodi brigu o dijelu obale, odnosno pomorskog dobra na kojem je dozvolom stekao pravo obavljanja djelatnosti tj. dužan ga je održavati i čistiti.

(7) Ovlaštenik dozvole dužan je izvršiti osiguranje od svih šteta koje bi mogle nastati uslijed obavljanja odobrene mu djelatnosti, te svoju odgovornost prema trećima uslijed mogućih šteta prouzročenih predmetima ili njegovom djelatnošću.

**Članak 17.**

Pravo podnošenja ponude, odnosno prijave za sudjelovanje na Javnom natječaju imaju sve fizičke osobe državljani Republike Hrvatske i državljani članica Europske unije, kao i sve pravne osobe koje imaju registrirano sjedište u Republici Hrvatskoj, odnosno nekoj od država članica Europske unije.

**Članak 18.**

Vlada Republike Hrvatske Uredbom o vrstama djelatnosti i visini minimalne naknade za dodjelu dozvola na pomorskom dobru propisuje vrste djelatnosti i visinu minimalne naknade za dodjelu dozvola na pomorskom dobru.

**Članak 19.**

Na pomorskom dobru na području Općine Konavle, a kojim upravlja Općina Konavle, utvrđuju se sljedeće djelatnosti za koje se izdaje dozvola na pomorskom dobru:

1. iznajmljivanje opreme za rekreaciju i sport,
2. ugostiteljska djelatnost pripreme i usluživanja pića i hrane,
3. trgovina na malo izvan prodavaonica,
4. zabavna i rekreacijska djelatnost,
5. djelatnost za njegu i održavanje tijela,
6. reklamiranje,
7. privremena ili prigodna djelatnost.

**Članak 20.**

(1) Pojedini pojmovi u smislu ovog Plana imaju sljedeće značenje:

1. *objekt* je svaka građevina gotove konstrukcije tlocrtne površine do 15 m2, koja se postavlja u prostor pomorskog dobra u skladu s tipskim projektom za kojeg je doneseno rješenje sukladno propisima o gradnji ili tehnička ocjena prema posebnom zakonu, koja može imati konstruktivno povezanu nadstrešnicu do 20 m2, a postavlja se na odgovarajuću potkonstrukciju koja leži na izvornoj podlozi pomorskog dobra.

2. *plovilo* je kajak, kanu, gondola, pedalina i slično plovilo pogonjeno ljudskom snagom ili na motorni pogon, daska za jedrenje ili jahanje na valovima, brodica za gospodarsku namjenu kojom se obavlja djelatnost vuče plovilom u svrhu zabave, brodica na motorni pogon do osam (8) metara za obavljanje gospodarske djelatnosti iznajmljivanja plovila, te plovilo na vodomlazni pogon registrirano za obavljanje gospodarske djelatnosti.

3. *plovilo na vodomlazni pogon* jest brodica duljine manje od 4 metra opremljena motorom s unutarnjim izgaranjem i vodomlaznom pumpom kao glavnim pogonskim uređajem, projektirana tako da osoba ili osobe na njoj sjede, stoje ili kleče.

4. *terasa* je prostor za usluživanje gostiju na otvorenom, bez krovne konstrukcije, na koju se mogu postavljati stolovi, stolice i naprave za zaštitu od sunca i atmosferilija, a može imati montažno - demontažni podest, odnosno podnicu postavljenu na odgovarajuću potkonstrukciju koja leži na izvornoj podlozi pomorskog dobra.

5. *ležaljka* mora biti namijenjena isključivo za jednog korisnika i maksimalnih dimenzija 200x70x50cm (dxšxv).

6. *suncobran* može biti maksimalnog promjera 200 cm.

7. *reklama* je svako oglašavanje u bilo kojem obliku, koje se daje s namjerom unapređenja prodaje proizvoda ili usluga, odnosno vlastite ili tuđe promocije na tržištu, uključujući info pult

do 2m2.

8. *sredstva za obavljanje* djelatnosti su tehnička sredstva s pomoću kojih ovlaštenik dozvole na pomorskom dobru obavlja registriranu djelatnost na pomorskom dobru na temelju važeće dozvole na pomorskom dobru.

(2) Ostali pojmovi koji se koriste u ovom Planu imaju jednako značenje kao pojmovi koji se koriste u Zakonu o pomorskom dobru i morskim lukama, Zakonu o lučkim kapetanijama (Narodne novine 118/18) te Pomorskom zakoniku (Narodne novine 181/04, 76/07, 146/08, 61/11, 56/13, 26/15, 17/19).

**Članak 21.**

(1) U razdoblju 2025. - 2029. godine planira se davanje dozvola za sljedeće djelatnosti na lokacijama:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Lokacija | Oznaka | Kat.čes. | Djelatnost | Sredstvo | Količina  (kom/m2) | Dozvola  (broj) | Rok  (god) | Početni iznos |
| 1 - Žal | 1.1. | dio k.č. 488 (n.i.), dio k.č. 485/2 i 1047/2 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 247,38 m2 | 1 | 2 | 60,00 €/m2 |
| 1 - Žal | 1.2. | dio k.č. 773/1 i 1924 (n.i.), dio k.č. 486/2 (s.i.) k.o. Obod | Iznajmljivanje opreme za rekreaciju i sport | Pedalina  Sandolina  Daska za jedrenje | 6 kom  8 kom  10 kom | 1 | 2 | 100,00 €/kom |
| 1 - Žal | 1.3. | dio k.č. 773/1 i 1924 (n.i.), dio k.č. 486/2 (s.i.) k.o. Obod | Iznajmljivanje opreme za rekreaciju i sport | Ležaljke  Suncobrani | 100 kom  50 kom | 1 | 2 | 40,00 €/kom |
| 1 - Žal | 1.4. | dio. k.č. 486/2 (s.i.) k.o. Obod | Ugostiteljska djelatnost pripreme i usluživanja pića i hrane | Pripadajuća terasa objekta  Montažni objekt | 247,38 m2  1 kom | 1 | 2 | 60,00 €/m2  3.000,00 €/kom |
| 1 - Žal | 1.5. | dio k.č. 773/1 i 1924 (n.i.), dio k.č. 486/1 (s.i.) k.o. Obod | Iznajmljivanje opreme za rekreaciju i sport | Ležaljke | 30 kom | 1 | 2 | 40,00 €/kom |
| 1 - Žal | 1.6. | dio k.č. 774/1 (n.i.), dio k.č. 486/1 (s.i.) k.o. Obod | Trgovina na malo izvan prodavaonica | Kiosk | 1 kom | 1 | 2 | 3.000,00 €/kom |
| 1 - Žal | 1.7. | dio k.č. 773/1 (n.i.), dio k.č. 487 (s.i.) k.o. Obod | Iznajmljivanje opreme za rekreaciju i sport | Ležaljke  Suncobrani | 90 kom  30 kom | 1 | 2 | 40,00 €/kom |
| 1 - Žal | 1.8. | dio k.č. 773/1 (n.i.), dio k.č. 487 (s.i.) k.o. Obod | Iznajmljivanje opreme za rekreaciju i sport | Ležaljke  Suncobrani | 15 kom  10 kom | 1 | 2 | 40,00 €/kom |
| 1 - Žal | 1.9. | dio k.č. 774/1 (n.i.), dio k.č. 487 (s.i.) k.o. Obod | Trgovina na malo izvan prodavaonica | Štand | 1 kom | 1 | 2 | 1.000,00 €/kom |
| 1 - Žal | 1.10. | dio k.č. 773/1 i 774/1 (n.i.), dio k.č. 490/4 (s.i.) k.o. Obod | Ugostiteljska djelatnost pripreme i usluživanja pića i hrane | Pripadajuća terasa objekta | 75,50 m2 | 1 | 2 | 60,00 €/m2 |
| 1 - Žal | 1.11. | dio k.č. 773/1 i 774/1 (n.i.), dio k.č. 490/3 i 490/4 (s.i.) k.o. Obod | Ugostiteljska djelatnost pripreme i usluživanja pića i hrane | Pripadajuća terasa objekta | 75,38 m2 | 1 | 2 | 60,00 €/m2 |
| 1 - Žal | 1.12. | dio k.č. 774/1 (n.i.), dio k.č. 490/3 i 490/7 (s.i.) k.o. Obod | Trgovina na malo izvan prodavaonica | Štand | 1 kom | 1 | 2 | 1.000,00 €/kom |
| 1 - Žal | 1.13. | dio k.č. 774/1 (n.i.), dio k.č. 490/3 i 490/7 (s.i.) k.o. Obod | Iznajmljivanje opreme za rekreaciju i sport | Ležaljke | 20 kom | 1 | 2 | 40,00 €/kom |
| 1 - Žal | 1.14. | dio k.č. 774/1 (n.i.) 490/2, dio k.č. (s.i.) k.o. Obod | Iznajmljivanje opreme za rekreaciju i sport | Ležaljke  Suncobrani | 40 kom  20 kom | 1 | 2 | 40,00 €/kom |
| 1 - Žal | 1.15. | dio k.č. 774/1 (n.i.), dio k.č. 490/2 (s.i.) k.o. Obod | Ugostiteljska djelatnost pripreme i usluživanja pića i hrane | Pripadajuća terasa objekta | 40,22 m2 | 1 | 2 | 60,00 €/m2 |
| 1 - Žal | 1.16. | dio k.č. 729 (n.i.), dio k.č. 728/1, 728/2 i 1871 (s.i.) k.o. Obod | Iznajmljivanje opreme za rekreaciju i sport | Skuter  Sredstvo za vuču s opremom | 6 kom  1 kom | 1 | 2 | 1.000,00 €/kom  1.000,00\* €/kom |
| 1 - Žal | 1.17. | ispred i dio k.č. 1924 (n.i.), ispred i dio k.č. 486/1, 486/2 i 487 (s.i.) k.o. Obod | Zabavne i rekreacijske djelatnosti | Aqua park i drugi morski sadržaji  Kulturne, komercijalne, zabavne i športske priredbe  Snimanje komercijalnog  programa i reklamiranje  Slikanje, fotografiranje | 1 kom  1 kom  Paušal  Paušal | 1 | 2 | 25,00 €/m2  10,00 €/m2  5.000,00  €/dan  1.000,00  €/dan |
| 2 - Tiha | 2.1. | dio k.č. 1052 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 298,59 m2 | 1 | 2 | 60,00 €/m2 |
| 2 - Tiha | 2.2. | dio k.č. 1052 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 229,99 m2 | 1 | 2 | 60,00 €/m2 |
| 2 - Tiha | 2.3. | dio k.č. 428/1 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 24 kom  12 kom | 1 | 2 | 40,00 €/kom |
| 2 - Tiha | 2.4. | k.č. 875/7 (n.i.), dio 428/1 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 25,73 m2 | 1 | 2 | 60,00 €/m2 |
| 2 - Tiha | 2.5. | dio k.č. 428/1 (s.i.) k.o. Cavtat | Iznajmljivanje opreme za rekreaciju i sport | Brodica | 1 kom | 1 | 2 | 800,00 €/kom |
| 2 - Tiha | 2.6. | dio k.č.  868 (n.i.), dio k.č. 428/1 (s.i.) k.o. Cavtat | Iznajmljivanje opreme za rekreaciju i sport | Kajak | 4 kom | 1 | 2 | 100,00 €/kom |
| 2 - Tiha | 2.7. | k.č.  875/4 i dio k.č. 868 (n.i.), dio k.č. 428/1 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 166,00 m2 | 1 | 2 | 60,00 €/m2 |
| 2 - Tiha | 2.8. | dio k.č. 868 (n.i.), dio k.č. 428/1 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 4 kom  4 kom | 1 | 2 | 40,00 €/kom |
| 2 - Tiha | 2.9. | dio k.č. 428/3 i 1024 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 94,42 m2 | 1 | 2 | 60,00 €/m2 |
| 2 - Tiha | 2.10. | dio k.č. 428/3 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 104,00 m2 | 1 | 2 | 60,00 €/m2 |
| 2 - Tiha | 2.11. | dio k.č. 428/3 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 99,00 m2 | 1 | 2 | 60,00 €/m2 |
| 2 - Tiha | 2.12. | dio k.č. 461 i 1024 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 60,10 m2 | 1 | 2 | 60,00 €/m2 |
| 2 - Tiha | 2.13. | dio k.č. 869 (n.i.) k.o. Cavtat | Iznajmljivanje opreme za rekreaciju i sport | Kajak | 4 kom | 1 | 2 | 100,00 €/kom |
| 2 - Tiha | 2.14. | dio k.č. 869 (n.i.), dio k.č. 482/1 k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta  Montažni objekt | 190,10 m2  1 kom | 1 | 2 | 60,00 €/m2  3.000,00 €/kom |
| 3 – Gradska plaža | 3.1. | dio k.č. 879 (n.i.), dio k.č. 49 i 102/3 k.o. Cavtat | Iznajmljivanje opreme za rekreaciju i sport | Pedalina  Kajak | 3 kom  4 kom | 1 | 2 | 100,00 €/kom |
| 3 – Gradska plaža | 3.2. | dio k.č. 879 (n.i.), dio k.č. 49 k.o. Cavtat | Ugostiteljska djelatnost pripreme i usluživanja pića i hrane | Kolica  Rashladna vitrina  Aparat za sladoled | 2 kom  2 kom  1 kom | 1 | 2 | 300,00 €/kom |
| 3 – Gradska plaža | 3.3. | dio k.č. 879 (n.i.), dio k.č. 49 i 104/3 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 50 kom  20 kom | 1 | 2 | 40,00 €/kom |
| 4 - Rat | 4.1. | dio k.č. 867 (n.i.), dio k.č. 1 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta  Montažni objekt | 53,43 m2  1 kom | 1 | 2 | 60,00 €/m2  3.000,00 €/kom |
| 4 - Rat | 4.2. | dio k.č. 867 (n.i.), dio k.č. 1 i 2/2 (s.i.) k.o. Cavtat | Iznajmljivanje opreme za rekreaciju i sport | Kajak | 2 kom | 1 | 2 | 100,00 €/kom |
| 4 - Rat | 4.3. | dio k.č. 867 (n.i.), dio k.č. 1 i 2/2 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 60 kom  10 kom | 1 | 2 | 40,00 €/kom |
| 4 - Rat | 4.4. | dio k.č. 867 (n.i.), dio k.č. 13 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 70 kom  30 kom | 1 | 2 | 40,00 €/kom |
| 4 - Rat | 4.5. | dio k.č. 867 (n.i.), dio k.č. 32, 64 i 65 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 100 kom  30 kom | 1 | 2 | 40,00 €/kom |
| 4 - Rat | 4.6. | dio k.č. 76 (n.i.), dio k.č. 63/1 (s.i.) k.o. Cavtat | Iznajmljivanje opreme za rekreaciju i sport | Kajak | 3 kom | 1 | 2 | 100,00 €/kom |
| 4 - Rat | 4.7. | dio k.č. 867 (n.i.) k.o. Cavtat | Iznajmljivanje opreme za rekreaciju i sport | Skuter  SUP  Sredstvo za vuču s opremom | 3 kom  5 kom  1 kom | 1 | 2 | 1.000,00 €/kom  100,00  €/kom  1.000,00\*  €/kom |
| 5 - Banac | 5.1. | dio k.č. 880/4 (n.i.), k.č. 901 i dio k.č. 906 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta | 135,60 m2 | 1 | 2 | 60,00 €/m2 |
| 5 - Banac | 5.2. | dio k.č. 880/1, (n.i.), dio k.č. 1055 (s.i.) k.o. Cavtat | Ugostiteljska djelatnost pripreme i usluživanja pića i hrane | Pripadajuća terasa objekta  Montažni objekt | 106,61 m2  1 kom | 1 | 2 | 60,00 €/m2  3.000,00 €/kom |
| 5 - Banac | 5.3. | dio k.č. 880/1, (n.i.), dio k.č. 1055 i 934/2 (s.i.) k.o. Cavtat | Iznajmljivanje opreme za rekreaciju i sport | Ležaljke  Suncobrani | 50 kom  20 kom | 1 | 2 | 40,00 €/kom |
| 6 - Croatia | 6.1. | dio k.č. 880/5, (n.i.), dio k.č. 1027/3 (s.i.) k.o. Cavtat | Iznajmljivanje opreme za rekreaciju i sport | Brodica  Pedalina  Kajak  Skuter  Sredstvo za vuču s opremom | 2 kom  4 kom  8 kom  4 kom  1kom | 1 | 2 | 800,00 €/kom  100,00 €/kom  100,00 €/kom  1.000,00 €/kom  1.000,00€/kom\* |
| 7 - Molunat | 7.1. | dio k.č. 2185/2 k.o. Đurinići | Ugostiteljska djelatnost pripreme i usluživanja pića i hrane | Pripadajuća terasa objekta | 133,85 m2 | 1 | 2 | 60,00 €/m2 |
| 7 - Molunat | 7.2. | dio k.č. 2248/6 k.o. Đurinići | Iznajmljivanje opreme za rekreaciju i sport | Štand | 1 kom | 1 | 2 | 1.000,00 €/kom |
| 7 - Molunat | 7.3. | dio k.č. 118 k.o. Đurinići | Ugostiteljska djelatnost pripreme i usluživanja pića i hrane | Šank na otvorenom s točionikom | 1 kom | 1 | 2 | 2.000,00 €/m2 |
| 8 - Prevlaka | 8.1. | dio k.č. 2704/30 k.o. Vitaljina | Iznajmljivanje opreme za rekreaciju i sport | Kanu | 6 kom | 1 | 2 | 100,00 €/kom |

\*ako uključuje pravo na postavljanje privremenog pontona cijena je 2.000,00 eura.

(2) Grafički prikaz lokacija iz stavka 1. ovoga članka utvrđen je u prilogu (Prilog 1.) koji čini

sastavni dio ovoga Plana i nije predmet objave u Službenom glasniku.

(3) Uvjeta sigurnosti plovidbe koje je utvrdila nadležna Lučka kapetanija (Prilog 2.) sastavni su dio ovoga Plana i nisu predmet objave u Službenom glasniku.

**Članak 22.**

Načelnik Općine Konavle (u daljnjem tekstu: Načelnik) na temelju ovoga Plana raspisuje Javni natječaj za dodjelu dozvola na pomorskom dobru na području Općine Konavle (u daljnjem tekstu: Javni natječaj ) i objavljuje ga u Službenom glasniku Općine Konavle, na oglasnoj ploči Općine, na službenim mrežnim stranicama Općine i dnevnom listu.

**Članak 23.**

(1) Tekst javnog natječaja mora sadržavati:

1. odredbu da se dozvola na pomorskom dobru može dati samo gospodarskom subjektu koji je registriran za obavljanje gospodarske djelatnosti za koju podnosi ponudu,
2. naziv i redni broj mikrolokacije, djelatnost, brojčanu oznaku lokacije, vrstu sredstava i njihov broj/površinu u m2 ,broj dozvola i rok na koji se izdaju sukladno tabelarnom prikazu iz članka 21. ovoga Plana, te grafički prikaz mikrolokacija i oznaka lokacija (prilog 1 Plana),
3. početni iznos godišnje naknade za dozvolu na pomorskom dobru po svakoj djelatnosti na mikrolokaciji,
4. vrijeme trajanja dozvole na pomorskom dobru,
5. iznos i vrstu jamstva za ozbiljnost ponude kojeg treba dostaviti svaki ponuditelj, kao i podatke o računu u korist kojeg se uplaćuje jamstvo,
6. rok za podnošenje ponude na natječaj,
7. rok za donošenje odluke o odabiru najpovoljnijeg ponuditelja,
8. rok u kojem je odabrani ponuditelj dužan započeti obavljanje djelatnosti,
9. vrijeme i mjesto javnog otvaranja ponuda,
10. kriterije ocjenjivanja ponuda,
11. obvezu odabranog ponuditelja da o svom trošku ishodi suglasnost/minimalne tehničke uvjete za objekt u kojem će se obavljati djelatnost sukladno posebnim propisima (za sredstvo: kiosk, montažni objekt i sl.),
12. obvezu odabranog ponuditelja za obavljanje ugostiteljske djelatnosti pripreme i usluživanja pića i hrane da ishodi minimalne uvjete prema posebnim propisima za sredstvo kojim se obavlja ta djelatnost,
13. obvezu odabranog ponuditelja dostaviti dokaz o sposobnosti brodice za plovidbu (samo u slučajevima kada se odobrenje traži za obavljanje djelatnosti brodicom), upisni list nadležne Lučke kapetanije,
14. obvezu odabranog ponuditelja dostaviti dokaz o vlasništvu sredstava s kojima se obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu ponuditelja,
15. naznaku da se najpovoljnijom ponudom smatra ona ponuda koja uz ispunjavanje uvjeta iz Javnog natječaja ostvari najveći broj bodova prema kriterijima ocjenjivanja ponuda u natječaju,
16. obvezu ponuditelja da dostavi instrumente osiguranja naplate naknade za dozvolu na pomorskom dobru ,za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere, te radi naplate eventualnih troškova ovrhe
17. odredbu da na natječaju ne može sudjelovati ponuditelj:

- koji je koristio pomorsko dobro bez valjane pravne osnove i/ili uzrokovao štetu na pomorskom dobru,

- koji ima dospjelih, a nepodmirenih dugovanja na temelju javnih davanja,

- koji ima dospjelih, a nepodmirenih dugovanja prema Općini po bilo kojem osnovu, osim ako je s Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja.

(2) Tekst Javnog natječaja može sadržavati i druge uvjete i podatke u svezi davanja dozvole na pomorskom dobru.

**Članak 24.**

(1) Javni natječaj provodi Povjerenstvo za dodjelu dozvola na pomorskom dobru (u daljnjem tekstu: Povjerenstvo).

(2) Stručno - administrativne poslove za rad Povjerenstva obavlja Upravni odjel za komunalne poslove Općine.

(3) Članove Povjerenstva imenuje Općinski načelnik na vrijeme od četiri (4) godine.

(4) Povjerenstvo se sastoji od pet (5) članova iz redova vijećnika Općinskog vijeća Općine Konavle i službenika Upravnog odjela za komunalne poslove Općine Konavle.

(5) Članovi Povjerenstva ne mogu biti ovlaštenici dozvola na pomorskom dobru Općine Konavle, prijavitelji na natječaj, niti članovi obitelji ovlaštenika dozvola na pomorskom dobru ili prijavitelja.

**Članak 25.**

(1) Povjerenstvo obavlja poslove provođenja Javnog natječaja, pripreme dokumentacije, prikupljanja i otvaranja, te ocjene ponuda.

(2) O otvaranju i ocjeni ponuda s rang listom ponuditelja Povjerenstvo je dužno sastaviti zapisnik.

(3) Povjerenstvo donosi odluke većinom glasova svih članova.

**Članak 26.**

(1) Povjerenstvo je prije otvaranja ponuda dužno utvrditi koliko je ponuda zaprimljeno, te jesu li iste pravodobne.

(2) Ponude koje nisu predane u za to propisanom roku neće se uzet u razmatranje u daljnjem postupku.

(3) Nakon što je utvrdilo koje su ponude predane u za to propisanom roku, Povjerenstvo će pristupiti otvaranju pristiglih ponuda prema redoslijedu njihova zaprimanja.

**Članak 27.**

(1) Povjerenstvo je dužno razmotriti pravodobne ponude i utvrditi sadržavaju li iste sve podatke i dokumentaciju propisanu u Javnom natječaju (potpune ponude).

(2) Ponude koje nisu potpune i ponude prema kojima ponuditelj ne ispunjava obvezne uvjete iz članka 34. ovoga Plana ne mogu se razmatrati u postupku utvrđivanja najpovoljnije ponude.

**Članak 28.**

(1) Povjerenstvo je dužno utvrditi rang listu ponuditelja čije su ponude pravodobne i potpune i to tako da je najviše rangirani onaj ponuditelj čija ponuda uz ispunjavanje svih uvjeta iz Javnog natječaja sadrži najveći broj bodova prema kriterijima ocjenjivanja iz članaka 36. i 37. Plana.

(2) Zapisnik iz članka 25. ovog Plana Povjerenstvo je dužno dostaviti Načelniku.

(3) Zapisnik potpisuju svi prisutni članovi Povjerenstva.

(4) Sastavni dio Zapisnika čine zaključci Povjerenstva po pojedinim točkama, osobito po pitanju pravodobnosti, potpunosti ponuda, neispunjavanja obveznih uvjeta prema članku 34. Plana i bodovanja pojedinih kriterija iz članaka 36. i 37. ovoga Plana, odnosno rang lista ponuditelja.

**Članak 29.**

(1) Najpovoljnijim ponuditeljem smatra se ponuditelj čija ponuda prikupi najviše bodova prema kriterijima ocjenjivanja ponuda iz članaka 36. i 37. Plana, uz uvjet da ispunjava i sve druge uvjete iz Javnog natječaja.

(2) U slučaju odustanka prvog najpovoljnijeg ponuditelja, najpovoljnijim ponuditeljem smatra se prvi sljedeći najviše rangirani ponuditelj uz uvjet da ispunjava i sve druge uvjete iz Javnog natječaja.

(3) U slučaju da dva ili više ponuditelja koji ispunjavaju sve uvjete iz Javnog natječaja ostvare jednak broj bodova prema kriterijima ocjenjivanja iz članaka 36. i 37. Plana, pravo prvenstva ima ponuditelj čija je ponuda ranije predana (preporučenom poštom ili neposrednom predajom u pisarnicu Općine).

**Članak 30.**

(1) Odluku o odabiru najpovoljnijeg ponuditelja, odnosno odluku o poništenju Javnog natječaja, na prijedlog Načelnika donosi Općinsko vijeće.

(2) Odluka o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru donosi se najkasnije u roku od 30 dana od dana isteka roka za dostavu ponuda.

(3) Na temelju odluke Općinskog vijeća Rješenje o dozvoli na pomorskom dobru donosi Načelnik.

**Članak 31.**

Rok za podnošenje ponuda za dodjelu dozvola na pomorskom dobru propisat će se tekstom Javnog natječaja te isti ne smije biti kraći od 10 radnih dana od dana objave Javnog natječaja.

**Članak 32.**

(1) Prikupljanje pisanih ponuda provodi se dostavom putem preporučene pošte ili neposrednom predajom u pisarnicu Općine, u zatvorenoj omotnici uz naznaku: „Za natječaj za dodjelu dozvole na pomorskom dobru – Ne otvaraj“

(2) Ponuda za dodjelu dozvole podnosi se isključivo za jednu mikrolokaciju sukladno tabelarnom prikazu iz članka 21. ovoga Plana.

(3) U ponudi je potrebno izrijekom naznačiti naziv i redni broj mikrolokacije, djelatnost, brojčanu oznaku lokacije, oznaku kat. čestice, vrstu sredstava i njihov broj/površinu u m2, sve sukladno tabelarnom prikazu iz članka 21. ovoga Plana.

(4) U ponudi broj sredstava/površina u m2 mora odgovarati broju sredstava/površini u m2 iskazanom u tabelarnom prikazu iz članka 21, ovoga Plana.

(5) Ponuđeni iznos godišnje naknade u ponudi treba iskazati posebno za svaku djelatnost na mikrolokaciji na koju se ponuda odnosi.

(6) Ponuditelj svaku ponudu mora dostaviti u posebnoj zatvorenoj omotnici.

(7) Ponuda koja je podnesena za više mikrolokacija ili ponuda iz koje nije moguće odrediti za koju mikrolokaciju, djelatnost i sredstva se podnosi, smatrat će se neurednom te se neće uzeti u razmatranje.

**Članak 33.**

(1) Ponuditelj je dužan kao sredstvo osiguranja za ozbiljnost ponude Općini dostaviti zadužnicu ovjerenu od javnog bilježnika ispunjenu na visinu početnog godišnjeg iznosa naknade za dozvolu na pomorskom dobru za koju podnosi zahtjev, odnosno novčani polog u istom iznosu.

(2) Instrumenti osiguranja iz članka 23. stavak 1. točka 16. Plana su:

* izjava ovjerena od javnog bilježnika kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ako se nalaze izvan odobrene lokacije,
* izjava ovjerena od javnog bilježnika kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru,
* izjava ovjerena od javnog bilježnika kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ako se na lokaciji postavljaju predmeti i stvari koje nisu odobrene dozvolom na pomorskom dobru,
* bjanko zadužnica ovjerena od javnog bilježnika u visini najmanje dvostrukog iznosa ponuđene godišnje naknade za dozvolu na pomorskom dobru kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe,

(3) U slučaju ponuditeljeva odustanka od Javnog natječaja nakon podnošenja ponude, a prije donošenja odluke Općinskog vijeća o rezultatima Javnog natječaja, Općina ima pravo od ponuditelja naplatiti iznos od 20% (dvadeset posto) iznosa ponuđene godišnje naknade za dozvolu na pomorskom dobru za svaku godinu za koliko je ponuda dana.

(4) U slučaju ponuditeljeva odustanka od Javnog natječaja nakon donošenja odluke Općinskog vijeća, a prije isteka najmanje polovice roka na koji je dana dozvola na pomorskom dobru, Općina ima pravo od ponuditelja naplatiti dvostruki iznos ponuđene godišnje naknade za dozvolu na pomorskom dobru.

**Članak 34.**

Pisana ponuda za sudjelovanje na Javnom natječaju mora sadržavati:

1. osnovne podatke o ponuditelju (ime i prezime, odnosno tvrtka ili naziv, adresa prebivališta, odnosno sjedišta i OIB, te e-mail adresa i kontakt ponuditelja odnosno osobe ovlaštene za zastupanje ponuditelja ako se radi o pravnoj osobi),
2. izvod iz sudskog registra trgovačkog suda ili obrtnog registra ili izvod iz registra udruga ili odobrenje nadležnog tijela za obavljanje djelatnosti – sve ne starije od 30 dana od dana podnošenja ponude iz kojih mora biti vidljivo da je ponuditelj registriran za djelatnost koja će se obavljati na pomorskom dobru,
3. naziv i redni broj mikrolokacije, djelatnost, brojčanu oznaku lokacije, vrstu sredstava i njihov broj/ površinu u m2 na koje se ponuda odnosi, sve sukladno tabelarnom prikazu iz članka 12. ovoga Plana,
4. ponuđeni iznos godišnje naknade za dozvolu najmanje u visini početnog natječajnog iznosa za svaku djelatnost na mikrolokaciji na koju se ponuda odnosi,
5. dokaz o sposobnosti brodice za plovidbu (samo u slučajevima kada se odobrenje traži za obavljanje djelatnosti brodicom), upisni list nadležne Lučke kapetanije,
6. dokaz o vlasništvu sredstava s kojima se obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva,
7. dokaz da su ispunjeni minimalni uvjete prema posebnim propisima za sredstvo kojim se obavlja ta djelatnost,
8. zadužnicu ovjerenu od javnog bilježnika ispunjenu na visinu početnog godišnjeg iznosa naknade za dozvolu na pomorskom dobru za koju podnosi zahtjev, kao sredstvo osiguranja za ozbiljnost ponude, odnosno novčani polog u istom iznosu,
9. jednu ili više bjanko zadužnica ovjerenih od javnog bilježnika u visini do minimalno dvostrukog početnog iznosa naknade za dozvolu na pomorskom dobru za vrijeme trajanja dozvole na pomorskom dobru, kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom preko mjere, te radi naplate eventualnih troškova ovrhe ili bankarska garancija, odnosno novčani polog u istom iznosu,
10. izjavu ovjerenu od javnog bilježnika kojom ponuditelj daje suglasnost pomorskom redaru Grada za uklanjanje i odvoz na deponij svih predmeta i stvari bez provedenog upravnog postupka :

- ako se predmeti i stvari nalaze izvan odobrene lokacije,

- ako se predmeti i stvari nalaze na lokaciji nakon isteka ili ukidanja dozvole na pomorskom dobru,

- ako se predmeti i stvari nalaze na lokaciji dozvole, te ako se na lokaciji postavljaju predmeti i stvari koje nisu odobrene dozvolom na pomorskom dobru,

1. potvrdu Porezne uprave da nema dospjelih, a nepodmirenih dugovanja po osnovi javnih davanja prema državnom proračunu (ne stariju od 30 dana od dana podnošenja ponude),
2. potvrde Upravnog odjela nadležnog za komunalne poslove i Upravnog odjela nadležnog za financije o nepostojanju dugovanja po bilo kojem osnovu, osim ako je s Općinom regulirano plaćanje duga ili kada podnositelj ponude istodobno prema Općini ima dospjelo nepodmireno potraživanje u iznosu koji je jednak ili veći od duga podnositelja (ne stariju od 30 dana od dana podnošenja ponude),
3. dokaz o tome da će ponuditelj upotrebljavati opremu i prateće instalacije i pružati usluge koje koriste ekološki prihvatljive materijale ili izjavu da isto neće upotrebljavati ili neće pružati usluge koje koriste ekološki prihvatljive materijale,
4. dokaz o tome da će ponuditelj upotrebljavati opremu i prateće instalacije i pružati usluge koje su korisne za okoliš (sustav odvojenog prikupljanja otpada, fitodepuracija i sl.) ili izjavu da isto neće upotrebljavati ili neće pružati navedene usluge,
5. dokaz o prethodnom iskustvu obavljanja gospodarske djelatnosti na pomorskom dobru - ispravu iz koje je razvidno da je ponuditelj u posljednjih pet (5) godina najmanje tri (3) godine obavljao gospodarsku djelatnost na pomorskom dobru na temelju koncesije ili koncesijskog odobrenja ili izjavu da to nema,
6. dokaz o dobrom i odgovornom obavljanju djelatnosti,odnosno korištenju pomorskog dobra je uvjerenje nadležne Lučke kapetanije i komunalnog redarstva Općine Konavle da protiv ponuditelja nije izrečena upravna ili druga mjera zbog kršenja propisa na pomorskom dobru niti da je donesena pravomoćna presuda kojom je utvrđeno da je ponuditelj kršio pozitivne propise na pomorskom dobru,
7. broj računa ponuditelja i naziv banke kod koje je isti otvoren radi povrata uplaćenog novčanog pologa,
8. ostalu dokumentaciju koju je ponuditelj obvezan podnijeti sukladno uvjetima iz Javnog natječaja.

**Članak 35.**

(1) Dozvola na pomorskom dobru može se dati na zahtjev na rok do 20 dana za obavljanje komercijalno-rekreacijske djelatnosti (kulturne, komercijalne, zabavne, sportske priredbe i sl.) na lokacijama kao u tabelarnom prikazu iz članka 12.ovoga Plana, uz mogućnost ograničenja opće upotrebe u smislu ograđivanja i naplate ulaska.

(2) Zahtjev za izdavanjem dozvole iz stavka 1. ovoga članka podnosi se Upravnom odjelu nadležnom za komunalne poslove.

(3) Zahtjev iz stavka 2. ovoga članka mora sadržavati:

1. preslik rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti ,
2. dokaz da podnositelj zahtjeva nema dospjelih nepodmirenih obveza na temelju javnih davanja,
3. dokaz da podnositelj zahtjeva nema nepodmiren dug prema Općini po bilo kojem osnovu,
4. naznaku mikrolokacije, opisa i sadržaja djelatnosti, brojčane oznake lokacije i vremenski period korištenja sve sukladno tabelarnom prikazu iz članka 21. ovoga Plana,
5. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva.

**Članak 36.**

Ponude zaprimljene na Javnom natječaju dobru sukladno ovom Planu ocjenjivat će se prema sljedećim kriterijima:

1. ponuđeni iznos naknade za dozvolu na pomorskom dobru - najviše 60% ocjene ponude,
2. prethodno iskustvo i dobro i odgovorno obavljanje djelatnosti, odnosno korištenje pomorskog dobra - najviše 10% ocjene ponude,
3. upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koriste najviše estetske standarde - najviše 20% ocjene ponude,
4. upotreba opreme i pratećih instalacija i pružanje usluga koje koriste ekološki prihvatljive materijale - najviše 10% ocjene ponude.

**Članak 37.**

(1) Ponude zaprimljene na Javnom natječaju ocjenjivat će se tako da pojedina ponuda može biti ocijenjena s najviše 100 (stotinu) bodova razmjerno kriterijima iz prethodnog članka ovoga Plana:

1. ponuđeni iznos naknade za dozvolu na pomorskom dobru - najviše 60 bodova,
2. prethodno iskustvo i dobro i odgovorno obavljanje djelatnosti, odnosno korištenje pomorskog dobra - najviše 10 bodova,
3. upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koriste najviše estetske standarde - najviše 20 bodova,
4. upotreba opreme i pratećih instalacija i pružanje usluga koje koriste ekološki prihvatljive materijale - najviše 10 bodova.

(2) Broj bodova na temelju kriterija ponuđenog iznosa naknade za dozvolu na pomorskom dobru iz stavka 1. točke 1. ovoga članka dodjeljuje se tako da se najviša ponuda dijeli s najvišim mogućim brojem bodova na temelju navedenog kriterija (60 bodova) kako bi se dobila vrijednost boda kojim se kasnije dijele sve ponude s nižim iznosom naknade kako bi se utvrdio stečeni broj bodova.

(3) Broj bodova na temelju kriterija prethodnog iskustva i dobrog i odgovornog obavljanja djelatnosti, odnosno korištenja pomorskog dobra iz stavka 1. točke 2. ovoga članka dodjeljuje se tako da najviši broj bodova po ovom kriteriju iznosi 10 bodova, od čega po osnovi prethodnog iskustva najviši broj bodova iznosi 5 (pet) bodova ako je ponuditelj u posljednjih pet (5) godina najmanje tri (3) godine obavljao gospodarsku djelatnost na pomorskom dobru na temelju koncesije ili koncesijskog odobrenja, a po osnovu dobrog i odgovornog obavljanja djelatnosti/korištenja pomorskog dobra isto tako najviši broj bodova iznosi 5 bodova ako protiv ponuditelja nije izrečena upravna ili druga mjera zbog kršenja propisa na pomorskom dobru od strane nadležne inspekcije ili komunalnog redarstva Grada niti je donesena pravomoćna presuda kojom je utvrđeno da je kršio pozitivne propise na pomorskom dobru.

(4) Dokaz o ispunjavanju kriterija iz stavka 1. točke 2. ovog članka je isprava iz koje je razvidno da je ponuditelj u posljednjih pet (5) godina najmanje tri (3) godine obavljao gospodarsku djelatnost na pomorskom dobru na temelju koncesije ili koncesijskog odborenja, te uvjerenja nadležne Lučke kapetanije i komunalnog redarstva Općine Konavle da protiv ponuditelja nije izrečena upravna ili druga mjera zbog kršenja propisa na pomorskom dobru niti da je donesena pravomoćna presuda kojom je utvrđeno da je kršio pozitivne propise na pomorskom dobru.

(5) Broj bodova na temelju kriterija upotrebe opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koriste najviše estetske standarde iz stavka 1. točke 3. ovoga članka iznosi najviše 20 bodova.

(6) Dokaz o ispunjavanju kriterija iz stavka 1. točke 3. ovog članka je isprava iz koje je razvidno da će ponuditelj upotrebljavati opremu i prateće instalacije i pružati usluge koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koristiti najviše estetske standarde.

(7) Broj bodova na temelju kriterija upotrebe opreme i pratećih instalacija i pružanje usluga koje koriste ekološki prihvatljive materijale iz stavka 1. točke 4. ovoga članka iznosi najviše 10 bodova.

(8) Dokaz o ispunjavanju kriterija iz stavka 1. točke 4. ovog članka je isprava iz koje je razvidno da će ponuditelj upotrebljavati opremu i prateće instalacije i pružati usluge koje koriste ekološki prihvatljive materijale.

(9) U slučaju da pojedini ponuditelj nije dostavio dokaze da ispunjava jedan ili više kriterija za taj mu se kriterij neće dodijeliti bodovi.

**V. PLAN NADZORA OVLAŠTENIKA DOZVOLA NA POMORSKOM DOBRU**

**Članak 38.**

Ovim Planom nadzora ovlaštenika dozvola na pomorskom dobru obuhvaćaju se svi ovlaštenici dozvola na pomorskom dobru u svakoj kalendarskoj godini.

**Članak 39.**

(1) Red na pomorskom dobru propisuje se Odlukom o redu na pomorskom dobru Općine Konavle.

(2) Nadzor nad provedbom reda na pomorskom dobru propisanog Odlukom iz prethodnog stavka provode pomorski redari, a ovlašteni su ga provoditi i inspektori pomorskog dobra.

**Članak 40.**

(1) Pomorski redari obavljat će kontrolu poštivanja opsega i granica korištenja pomorskog dobra utvrđenim u rješenju o davanju dozvole na pomorskom dobru.

(2) Ako pomorski redari utvrde da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu pomorskog dobra Načelnik će donijeti rješenje o ukidanju dozvole na pomorskom dobru, sve sukladno odredbama Zakona.

**Članak 41.**

Ovlaštenik dozvole na pomorskom dobru dužan je uvažavati opći javni interes i značaj pomorskog dobra, propise o sigurnosti plovidbe, zaštite okoliša i reda na pomorskom dobru.

**VI. ZAVRŠNE ODREDBE**

**Članak 42.**

Stupanjem na snagu ovog Plana prestaje važiti Plan upravljanja pomorskim dobrom na području Općine Konavle za razdoblje (Službeni glasnik Općine Konavle 8/23 i 2/24).

**Članak 43.**

Ovaj plan stupa na snagu osmog dana od objave u Službenom glasniku Općine Konavle.

**KLASA:**

**URBROJ:**

Predsjednik Općinskog Vijeća

Ivo Simović